תקנות המים (רישום בפנקס המים)

{{ח:התחלה}}
{{ח:כותרת|תקנות המים (רישום בפנקס המים), תשכ״ב–1962}}
{{ח:קטע3||תקנות בדבר רישום בפנקס המים}}

{{ח:פתיח-התחלה}}
{{ח:תיבה|ק״ת תשכ״ב, 1896|תקנות המים (רישום בפנקס המים)|https://olaw.org.il/takanot/takanot-1310.pdf}}; {{ח:תיבה|תשכ״ג, 1307|תיקון|https://olaw.org.il/takanot/takanot-1435.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המים#סעיף 148|סעיפים 148}} {{ח:חיצוני|חוק המים#סעיף 159|ו־159}} {{ח:חיצוני|חוק המים|לחוק המים, תשי״ט–1959}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|רישום רשיונות הפקה}}
{{ח:ת}} נציב המים ירשום בפנקס המים את רשיונות הפקה שניתנו על ידיו באופן ובצורה שיקבע.

{{ח:סעיף|2|פרטי הרישום}}
{{ח:תת|(א)}} בפנקס המים יירשמו פרטים אלה:
{{ח:תתת|(1)}} מספר הרשיון;
{{ח:תתת|(2)}} תאריך הרשיון;
{{ח:תתת|(3)}} שמו ומענו של בעל הרשיון;
{{ח:תתת|(4)}} תנאי הרשיון;
{{ח:תתת|(5)}} תקופת הרשיון;
{{ח:תתת|(6)}} תיאור של צרכני בעל הרשיון;
{{ח:תתת|(7)}} התנאים שלפיהם מסופקים מים לצרכנים האמורים;
{{ח:תתת|(8)}} תנאי ההפקה וההספקה של מים.
{{ח:תת|(ב)}} לענין תקנה זו{{ח:הערה|,}} ”תנאי הספקה“ – התנאים הנוגעים לצורת ההתקשרות בין הספק לצרכן, לכמות המים, לקרקע לה מסופקים המים, לזמני האספקה ושיעורה, לאיכות המים בשים לב לשימוש שלו הם מיועדים וכן התנאים הנוגעים למחיר המים ואופן תשלומו.

{{ח:סעיף|3|קביעת אזורי רישום}}
{{ח:ת}} הרישום בפנקס המים ייעשה לפי אזורים שגבולותיהם ייקבעו על ידי נציב המים (להלן – אזור רישום).

{{ח:סעיף|4|הודעה על אזור רישום}}
{{ח:ת}} הודעה על קביעת אזור רישום וכן המועדים להתחלת פעולות הרישום בו תתפרסם בשלושה עתונים יומיים והעתק ממנה יונח במשרדי הרשויות המקומיות שתחומן נמצא, כולו או מקצתו, באזור הרישום.

{{ח:סעיף|5|הודעת רישום}}
{{ח:ת}} נציב המים ישלח הודעה לכל בעל רשיון הפקה באזור הרישום על כוונתו לרשום אותו ואת צרכניו בפנקס המים (להלן – הודעת רישום).

{{ח:סעיף|6|פרטי הודעת רישום}}
{{ח:ת}} בהודעת הרישום יצויינו –
{{ח:תת|(1)}} הפרטים שיכללו בפנקס המים ושנמצאים כבר, על פי חיקוק, בנציבות המים והנוגעים לבעל הרשיון וצרכניו;
{{ח:תת|(2)}} הפרטים שעל בעל הרשיון או על צרכניו למסור בדבר הפקת מים, אספקתם וצריכתם ממקור מים או מפעל מים.

{{ח:סעיף|7|בקשת בעל רשיון}}
{{ח:ת}} בעל רשיון שלא קיבל הודעת רישום כאמור {{ח:פנימי|סעיף 5|בתקנה 5}} יגיש לנציב המים, תוך 15 יום מיום פרסום הודעה על קביעת אזור רישום בהתאם {{ח:פנימי|סעיף 4|לתקנה 4}}, בקשה בטופס שאפשר להשיגו בנציבות המים.

{{ח:סעיף|8|מסירת פרטים לצרכנים}}
{{ח:ת}} בעל רשיון שקיבל הודעת רישום יודיע בכתב, תוך 14 יום מיום קבלתה, לכל אחד מהצרכנים שלהם הוא מספק מים כדין על הפרטים הכלולים בהודעת הרישום והנוגעים לצרכן האמור; לא צויינו בהודעת הרישום פרטים הנוגעים לצרכן מסויים, כולם או מקצתם, יודיע לו בעל הרשיון על כך תוך התקופה האמורה.

{{ח:סעיף|9|מועד לעיון בהודעת הרישום}}
{{ח:ת}} היו לבעל רשיון יותר מ־10 צרכנים, יודיע להם, תוך 7 ימים מיום קבלת הודעת הרישום, במקום ההודעה לפי {{ח:פנימי|סעיף 8|תקנה 8}}, על המועדים בהם אפשר לעיין בהודעת הרישום במשרדו שבאזור הרישום.

{{ח:סעיף|10|מסירת פרטים לבעל רשיון}}
{{ח:ת}} צרכן, שנמסרה לו הודעה כאמור {{ח:פנימי|סעיף 8|בתקנות 8}} {{ח:פנימי|סעיף 9|ו־9}} והפרטים הנוגעים לו אינם נכונים או אינם מלאים, יודיע לבעל הרשיון בכתב, תוך 7 ימים מיום מסירת ההודעה כאמור, את כל הפרטים הנוגעים לו; להודעה יצורפו תשריטים ותרשימים שיקבע נציב המים וכן הצהרה חתומה על ידי הצרכן על אמיתותם.

{{ח:סעיף|11|החזרת הודעת רישום}}
{{ח:ת}} בעל רשיון שקיבל הודעת רישום יחזיר, תוך 45 ימים מיום קבלתה, את ההודעה לאחרי שמילא את כל הפרטים הכלולים בה ויצרף לה את הפרטים שנמסרו לו על ידי צרכניו ואת הערותיו.

{{ח:סעיף|12|רישום הפרטים בפנקס המים}}
{{ח:ת}} נציב המים ירשום בפנקס המים את הפרטים שהיו כלולים בהודעת הרישום בשים לב לפרטים שנמסרו לו בהתאם {{ח:פנימי|סעיף 11|לתקנה 11}} והנראים לו נכונים ומדוייקים וישלח הודעה לבעל רשיון הפקה ולצרכניו – אם אינם עולים על 10 – בדבר רישום הרשיון ויציין בה את כל הפרטים שנרשמו בפנקס המים. עולה מספר הצרכנים על 10 – תישלח ההודעה לבעל הרשיון בלבד, והעתק ממנה יונח במשרדי הרשויות המקומיות שבתחומן נמצא מקום מגוריו של הצרכן.

{{ח:סעיף|12א|רישום פרטים שלא נמסרו|תיקון: תשכ״ג}}
{{ח:ת}} לא החזיר בעל הרשיון את הודעת הרישום לנציב המים תוך המועד האמור {{ח:פנימי|סעיף 11|בתקנה 11}}, לא מילא בה את כל הפרטים הדרושים או לא צירף אליה את התרשימים והתשריטים הדרושים, רשאי נציב המים לרשום את הפרטים המצויים בידיו בקשר לבעל הרשיון וצרכניו והנראים לו נכונים, מדוייקים ומאומתים ודין רישום כאמור, לרבות רישום לענין משלוח הודעה לפי {{ח:פנימי|סעיף 12|תקנה 12}}, כדין רישום לפיה.

{{ח:סעיף|13|התנגדות לרישום}}
{{ח:ת}} מי שרואה עצמו נפגע על ידי הרישום בפנקס המים כאמור {{ח:פנימי|סעיף 12|בתקנה 12}}, רשאי תוך שלושים יום מיום קבלת ההודעה והנחתה כאמור, להגיש לנציב המים התנגדות מנומקת בכתב.

{{ח:סעיף|14|תיקון הרישום}}
{{ח:ת}} החליט נציב המים שפרטי ההתנגדות הם נכונים, יתקן את הרישום בפנקס המים בהתאם לכך ויודיע על כך למתנגד.

{{ח:סעיף|15|דחיית ההתנגדות}}
{{ח:ת}} החליט נציב המים שפרטי ההתנגדות אינם נכונים, אינם ניתנים לאימות או פוגעים בספק או בצרכן אחר שנרשמו בפנקס המים, יודיע על כך למתנגד וינמק את החלטתו.

{{ח:סעיף|16|שינויים בפנקס המים}}
{{ח:תת|(א)}} נציב המים ישנה את הרישום בפנקס המים, אם –
{{ח:תתת|(1)}} ניתנה הודעה על ידי בעל רשיון הפקה בהתאם {{ח:חיצוני|חוק המים#סעיף 28|לסעיף 28 לחוק}} והמועבר אישר את ההודעה האמורה;
{{ח:תתת|(2)}} ניתן פסק דין של בית משפט מוסמך המשנה את הפרטים שנרשמו;
{{ח:תתת|(3)}} פורסם חיקוק המשנה את הרישום שנעשה;
{{ח:תתת|(4)}} שונו הפרטים שנרשמו ברשיון הפקה אחר;
{{ח:תתת|(5)}} נערך הסכם כדין המשנה את הפרטים שנרשמו בין ספק לבין צרכן או בין צרכניו של ספק פלוני בינם לבין עצמם;
{{ח:תתת|(6)}} נתגלו פרטים שלא היו ידועים בתאריך הרישום המצדיקים, לדעת נציב המים, הכנסת שינוי ברישום.
{{ח:תת|(ב)}} הוראות {{ח:פנימי|סעיף 12|תקנות 12 עד 15}} יחולו על רישום שינוי בפנקס המים, בשינויים המחוייבים לפי הענין.

{{ח:סעיף|17|עיון בפנקס המים}}
{{ח:ת}} פנקס המים יהיה מופקד במשרד נציבות המים וכל אדם זכאי לעיין בו בשעות קבלת הקהל הרגילות.

{{ח:סעיף|18|השם}}
{{ח:ת}} לתקנות אלה ייקרא ”תקנות המים (רישום בפנקס המים), תשכ״ב–1962“.

{{ח:חתימות|כ׳ בניסן תשכ״ב (24 באפריל 1962)}}
* '''משה דיין'''
שר החקלאות
{{ח:סוגר}}
{{ח:סוף}}
[[קטגוריה:בוט חוקים]]